जोधपुर ने जीता राजपुताना-सेंट्रल इंडिया कप
स्पोर्ट्स रिपोर्टर | जोधपुर
मेजबानजोधपुर ने जयपुर को 6-5 से हराकर राजपुताना एंड सेंट्रल इंडिया कप पोलो टूर्नामेंट जीत लिया। शुक्रवार को यहां खेले गए इस रोमांचक मैच में देश के दो शीर्ष खिलाड़ियों ने शानदार खेल से पोलो प्रेमियों का दिल जीत लिया। जोधपुर की ओर से खेलते हुए ध्रुवपाल गोदारा और जयपुर के सिमरन शेरगिल ने उच्च स्तर की पोलो खेलते हुए मैच को अंत तक रोमांचक बना दिया। पहले चक्कर में जोधपुर ने तीन गोल कर मैच पर पकड़ बना ली थी। उस वक्त जयपुर का खाता भी नहीं खुला था, लेकिन तीसरे चक्कर में जयपुर के सिमरन शेरगिल ने दो गोल कर मैच में वापसी कर ली। एक समय दोनों टीमें 5-5 गोल से बराबर थीं। चौथे और अंतिम चक्कर के अंतिम क्षणों में ध्रुवपाल गोदारा ने गोल कर जोधपुर को खिताबी जीत दिला दी। जोधपुर की ओर से ध्रुवपाल गोदारा ने चार, सिद्धांत शर्मा ने दो और कुट्टिनेल्ली ने एक गोल किया। जयपुर के लिए सिमरन शेरगिल ने तीन और निक पेपर ने दो गोल किए। संजीव बाली ने पुरस्कार वितरण किया।
भंवर बाईजीलाल वारा राजे पोलो कप के प्रदर्शन मैच में वारा एंजल्स ने सांता बेबीज् को एक गोल के मुकाबले चार गोल से से हरा दिया। वारा एंजल्स के समीर सुहाग ने दो गोल, उदय कलान और विक्रमादित्य सिंह ने एक-एक गोल किया। सांता बेबीज् टीम के बशीर अली ने एकमात्र गोल किया। मैच के क्रिसमस सेलिब्रेशन का आयोजन किया गया किया गया। जीप बग्गी में बैठे शांता क्लॉज ने मैदान में आए बच्चों पर टॉफियां बांटी। भंवर बाईजीलाल वारा राजे ने बच्चों को ‘मैरी क्रिसमस’ के अवसर पर गिफ्ट हैम्पर उपहार में दिए। शनिवार को अवकाश रहेगा। रविवार से रॉयल सेल्यूट महाराजा ऑफ जोधपुर गोल्डन जुबली कप टूर्नामेंट शुरू होगा।
hin_Deva mai_Deva hin_Deva hin_Deva